CELEX: 62015CN0572
Language: el
Date: 2015-11-02 00:00:00
Title: Υπόθεση C-572/15: Αίτηση προδικαστικής αποφάσεως την οποία υπέβαλε το Riigikohus (Εσθονία) στις 2 Νοεμβρίου 2015 — F. Hoffmann-La Roche AG κατά Accord Healthcare OÜ

25.1.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 27/13
            
         Αίτηση προδικαστικής αποφάσεως την οποία υπέβαλε το Riigikohus (Εσθονία) στις 2 Νοεμβρίου 2015 — F. Hoffmann-La Roche AG κατά Accord Healthcare OÜ
   (Υπόθεση C-572/15)
   (2016/C 027/16)
   Γλώσσα διαδικασίας: η εσθονική
   
      Αιτούν δικαστήριο
   
   Riigikohus
   
      Διάδικοι στην υπόθεση της κύριας δίκης
   
   
      Ενάγουσα/αναιρεσείουσα: F. Hoffmann-La Roche AG
   
      Εναγομένη/αναιρεσίβλητη: Accord Healthcare OÜ
   
      Προδικαστικά ερωτήματα
   
   
               1)
            
            
               Συνεπάγεται το άρθρο 21, παράγραφος 2, του κανονισμού (ΕΚ) 469/2009 (1) του Ευρωπαϊκού Κοινοβουλίου και του Συμβουλίου, της 6ης Μαΐου 2009, περί του συμπληρωματικού πιστοποιητικού προστασίας για τα φάρμακα (Κωδικοποιημένη έκδοση), μείωση της διάρκειας ισχύος ενός συμπληρωματικού πιστοποιητικού προστασίας, το οποίο χορηγήθηκε σε κράτος μέλος δυνάμει του εθνικού δικαίου πριν την προσχώρηση του εν λόγω κράτους μέλους στην Ευρωπαϊκή Ένωση και του οποίου η διάρκεια ισχύος, όσον αφορά δραστική ουσία που καλύπτεται από το πιστοποιητικό, θα υπερέβαινε τα 15 έτη από την ημερομηνία χορηγήσεως της πρώτης άδειας κυκλοφορίας στην αγορά εντός της Ένωσης ενός φαρμάκου που παρασκευάζεται από τη συγκεκριμένη δραστική ουσία ή την περιέχει;
            
         
               2)
            
            
               Σε περίπτωση καταφατικής απαντήσεως στο πρώτο ερώτημα: Συνάδει το άρθρο 21, παράγραφος 2, του κανονισμού (ΕΚ) 469/2009 του Ευρωπαϊκού Κοινοβουλίου και του Συμβουλίου, της 6ης Μαΐου 2009 περί του συμπληρωματικού πιστοποιητικού προστασίας για τα φάρμακα (Κωδικοποιημένη έκδοση), με το δίκαιο της Ένωσης και ιδίως με τις γενικές αρχές του δικαίου της Ένωσης για την προστασία κεκτημένων δικαιωμάτων, την απαγόρευση αναδρομικής ισχύος και τον Χάρτη των Θεμελιωδών Δικαιωμάτων της Ευρωπαϊκής Ένωσης;
            
         
      (1)  ΕΕ L 152, σ. 1.